Edith Stein

Edith Hedwig Teresa Stein, Sankta Terezo Benedikto de la Kruco (naskiĝis la 12-an de oktobro 1891 en Breslaŭo, mortis ĉ. la 9-a de aŭgusto 1942 en la koncentrejo en Auschwitz (Aŭŝvico). Germana filozofino, fenomenologistino el juda familio.
eta|200px|La memortabuloj ĉe la domo Edith Stein en Vroclavo
eta|200px|La tombo de la patro de Edith Stein Zigfrido Stein en la malnova Juda tombejo en Vroclavo
Ŝi naskiĝis en festo Jom Kippur ĉe Zigfrido kaj Augusto Stein. Ŝia patro estis vendisto de ligno. Li mortis kiam Edith havis du jarojn kaj lian firmaon komencis gvidi patrino, Augusto. Edith komencis "por pano" studi en Vroclava Universitato germanistikon kaj filozofion ĉe William Stern, kreinto de skalo IQ. Poste ŝi lernis ĉe "majstro" Edmund Husserl en Universitato de Göttingen. Ŝi deklariĝis kiel ateistino. Poste ŝi asistis ĉe Edmund Husserl. Tiam ŝi renkontis Max Scheler kaj amikiĝis kun Roman Ingarden. Kiam ŝi sciiĝis ke ŝia grava profesoro Adolf Reinach estis mortigita dum la unua mondmilito ŝi komencis serĉi sencon de la vivo. Ŝi veturis al hejmo de Hedwig Conrad-Martius kaj translegis la aŭtobiografion de sankta Tereza el Avilo. Post ĝia tralego dum la unua nokto ŝi skribis: ...Kiam mi fermis la libron mi parolis al ŝi: Tio estas la vero. Ŝi baptiĝis kaj komencis studi kaj traduki verkojn de sankta Tomaso de Akvino. Post kelke da jaroj ŝi decidis adiaŭi la familion kaj estiĝi monaĥino en la monakejo de karmelaninoj. Ŝi eknomiĝis "Terezo Benediktino de la Kruco". Ŝi estis mortigita en la nazi-germania Koncentrejo Auschwitz verŝajne la 9-an de aŭgusto 1942 en ejo nomigita "La blanka domo". Johano Paŭlo la 2-a kanonizis ŝin la 1-an de oktobro 1998 kaj unu jaron poste li anoncis ŝin la Patronino de Eŭropo kun Sankta Birgita kaj Katerina el Sieno.

El ŝiaj verkoj oni deduktis ke Stein ne konvertiĝis kaj ne ŝanĝis religion sed simple "ŝi transiris" sur la sama strato kiu estis jam desegnita ĝuste en sia hebreeco (Die Rezeption Edth Steins, Francesco Alfieri, 2012).Francesco Alfieri, 2012: Die Rezeption Edth Steins, 516 paĝoj, 14 x 21 cm, eldonejo Echter , ISBN 978-3-429-03519-8

En filozofio ŝi esploris ontologion kaj fenomenologion. En la libro Endliches und ewiges Sein ŝi kontraŭigis ontologion skolastikan kun moderna. Ŝi kreis ankaŭ fenomenologian version de tomismo. En teologio ŝi okupiĝis pri mistiko de sankta Johano de la Kruco kaj sankta Tereza el Avilo (ŝiaj spiritaj gepatroj). Ŝia lasta libro estis nefinita: Kreuzeswissenschaft, Studie über Johannes vom Kreuz, en kiu ŝi studis la mistikon de sankta Johano de la Kruco.

 Plej gravaj verkoj 
 Zum Problem der Einfühlung. Dissertation
 Endliches und ewiges Sein
 Kreuzeswissenschaft. Studie über Johannes vom Kreuz

 Vidu ankaŭ 
 Edith-Stein-Lernejo (Erfurto)
 Fenomenologio
 Karmel (montaro)
 Karmelanoj
 Mistikismo
 Maksimiliano Kolbe
 Georgo Peradze
 Titus Brandsma

 Referencoj 

 Eksteraj ligiloj 

 Krakova Provinco de Nudpiedaj Karmelanoj  – Paĝo pri sankta Edith Stein
 Vivo en la paĝaro de Apostola Ĉefurbo
 Paĝo de aŭstra karmela ordeno dediĉita al Edith Stein 
 Muzeo Pro Memoria Edith Stein en Lubliniec
 La vivo de Edith Stein en dulingva televida programo Schlesien Journal


 Bibliografio 
 Michela Beatrice Ferri, Stein tra cristianesimo e fenimenilogia, ricercatrice presso laStatale di Milano. 2012. (La ricercatrice tra l'altro sostiene ĉe quelle della Stein non fu

Kategorio:Kontinentaj filozofoj
Kategorio:Konvertitoj de judismo al romkatolikismo
Kategorio:Filozofoj de la 20-a jarcento
Kategorio:Germanaj tradukistoj
Kategorio:Tradukistoj el la latina lingvo
Kategorio:Tradukistoj al la germana lingvo
Kategorio:Germanaj filozofoj
Kategorio:Germanaj eseistoj
Kategorio:Germanaj verkistoj
Kategorio:Germanaj judoj
Kategorio:Germanaj kontraŭfaŝistoj
Kategorio:Fenomenologoj
Kategorio:Karmelanaj mistikuloj
Kategorio:Karmelanaj sanktuloj
Kategorio:Germanaj flegistoj
Kategorio:Militaj flegistoj
Kategorio:Mortintoj en Aŭŝvico
Kategorio:Naskiĝintoj en Breslaŭo